
				IRAGARKIAK

				Beste iragarki ofizial batzuk

				OSAKIDETZA-EUSKAL OSASUN ZERBITZUA

				4415

				IRAGARKIA, 296/11 administrazioarekiko auzi-errekurtsoan (prozedura laburtua) hirugarren interesdunak epatzeko dena.

				Hirugarren interesdun orori jakinarazten zaio administrazioarekiko auzi-errekurtsoa aurkeztu dela Donostiako Administrazioarekiko Auzietarako 2. zenbakiko Epaitegian, 296/11 zenbakiaz eta prozedura laburtuaren bitartez. Maria Carmen Telleria Echeverriak aurkeztu du, Osakidetza-Euskal osasun zerbitzuko zuzendari nagusiaren azaroaren 5eko 2763/2010 Ebazpenaren aurka jarritako gora jotzeko errekurtsoa onartu ez zuen Osakidetza-Euskal osasun zerbitzuko Administrazio Kontseiluaren maiatzaren 9ko Erabakiaren aurka. Hain zuzen, Ebazpen horren bidez, hautatutako izangaien behin betiko zerrendak argitaratu eta txanda libreko destino hutsak esleitu ziren Oftalmologiako Fakultatibo Espezialista Medikuaren kategorian, Osakidetza-Euskal osasun zerbitzuko erakundeetan (EHAA, 238. zk., 2010-12-14).

				Beraz, interesa izan dezaketen hirugarren guztiak epatzen dira, eta ohartarazten zaie bederatzi eguneko epea izango dutela, iragarki hau argitaratu eta hurrengo egunetik aurrera, prozedura judizial honetan agertu eta pertsonatzeko.

				Vitoria-Gasteiz, 2013ko irailaren 27a.

				Aholkularitza Juridikoko zuzendariordea,

				SUSANA LÓPEZ ALTUNA.

